אולפני מארוול - אולפן ההפקה מאחורי הסרטים - החלו לפתח סדרה משלהם ב-2018 עבור שירות הסטרימינג דיסני+ . הראשונה מבין הסדרות הללו "וונדה-ויז'ן" עלתה לראשונה בינואר 2021, כחלק מהשלב הרביעי של הזיכיון, כאשר בהמשך יצאו עוד שמונה סדרות לשלב הרביעי ושני ספיישלים מתוכננים גם לשלב, שיגמר עם הספיישל "שומרי הגלקסיה בספיישל חג המולד" בדצמבר 2022.
החל בשלב החמישי צפוי להיות לפחות חמש סדרות חדשות ושתי עונות המשך.
כאשר יש עוד שש סדרות ושתי עונות המשך גם בפיתוח.
חלק מהסדרות מתמקדות בדמויות משנה מהסרטים, בעוד שאחרות מתמקדות בדמויות חדשות שמופיעות מאוחר יותר בסרטים. לסדרות אולפני מארוול יש תקציבים הרבה יותר גדולים מסדרת מארוול טלוויזיה, והן קשורות יחד עם הסרטים באופן שסדרות מארוול טלוויזיה לא.
סייפצ'ארג'
סייפצ'ארג' בע"מ (באנגלית: SafeCharge) היא חברת פינטק ותשלומים בינלאומית, המספקת שירותי תשלום לעסקים. מייסד החברה הוא טדי שגיא. בשנת 2019 נמכרה החברה לענקית הפינטק Nuvei תמורת 889 מיליון דולר.
החברה הונפקה בשנת 2014 בבורסת לונדון, באוגוסט 2019 נרכשה SafeCharge על ידי Nuvei, חברה פרטית לעיבוד תשלומים אלקטרוניים, בסכום של 889 מיליון דולר.
היסטוריה.
בשנת 2006 הקימו טדי שגיא ודוד אבגי את חברת סייפצ'ארג', ורשמו אותה באיי הבתולה הבריטים. לפני ההנפקה, החזיק שגיא בכ-90% ממניות החברה, וביתר המניות 10% החזיק אבגי, ב-31 במרץ 2014 הנפיק שגיא את חברת הסליקה ב-Alternative Investment Market (שוק משנה של הבורסה לניירות ערך בלונדון המאפשר לחברות קטנות יותר להנפיק מניות עם מערכת רגולציה גמישה יותר). בהנפקה זו גייסה SafeCharge 126 מיליון דולר אמריקני, לאחר ההנפקה הצטמצם אחזקתו של שגיא בחברה לכ-68%.
SafeCharge נחשבת לאחת החברות המובילות במתן פתרונות טכנולוגיים של תשלומים מקוונים וניהול סיכונים. היא נסחרה בבורסת AIM בלונדון, לפי שווי של כ-530 מיליון דולר, מפעילה פלטפורמת תשלום עבור עסקים, עם קשרים ישירים לחברות אשראי מובילות, בהן Visa, MasterCard ומאפשרת למעלה מ-150 שיטות תשלום שונות.
ב-22 במאי 2019 נמכרה חברת SafeCharge לחברת Nuvei הקנדית, שווי העסקה מוערך בכ-889 מיליון דולר. הרווח של טדי שגיא מהחברה מאז הקמתה מגיע לכ-2.5 מיליארד שקלים.
לחברה משרדים בכ-30 מדינות ברחבי העולם.
יורמן
יורמן הוא שם משפחה.
אמא אדמה (כתב-עת)
שלושה עשר חיים
שלושה עשר חיים (באנגלית: Thirteen Lives) הוא סרט ביוגרפי אמריקאי משנת 2022 בבימויו ובהפקתו של רון הווארד, המבוסס על חילוץ הנערים מהמערה בתאילנד בקיץ 2018. הסרט יצא לאקרנים בארצות הברית ב-29 ביולי 2022 ועלה לשירות ההזרמה "פריים וידאו" ב-5 באוגוסט 2022.
עלילה.
ב-23 ביוני 2018 נכנסו שנים עשר חברי קבוצת נערים בכדורגל, בגילאי 11–16, ועוזר המאמן שלהם, בן 25, למערת טאם לואנג נאנג נון בצפון תאילנד. הם נלכדו בעומק המערה לאחר שהכניסה למערה הוצפה בפתאומיות כתוצאה מגשם שוטף שירד באזור. החיפושים אחרי הנעדרים החלו לאחר שפקח של הפארק הלאומי הודיע לרשויות אודות הנערים הנעדרים, אחרי שראה את חפציהם בכניסה למערה.
ב-2 ביולי 2018 בשעה 22:00, אחרי שעברו דרך מעברים צרים ומים בוציים, גילו צוללנים בריטיים את הנעדרים, כולם בחיים, במרחק של 4 ק"מ מפתח המערה.
ב-8 ביולי החל מבצע חילוץ הנערים. באותו יום חולצו ארבעה נערים מהמערה, למחרת חולצו ארבעה נוספים, ויום לאחר מכן, ב-10 ביולי, חולצו ארבעת הנערים האחרונים ומאמנם, ובכך הושלם בהצלחה מבצע חילוץ כל הלכודים.
יותר מ-1,000 אנשים היו מעורבים במבצע החילוץ, כולל צוותים מיחידת אריות הים המלכותיים של תאילנד, בריטניה, סין, מיאנמר, לאוס, אוסטרליה, שוודיה, וארצות הברית.
הפקה.
באפריל 2020 דווח כי במאי הסרט יהיה רון הווארד, על פי תסריט של ויליאם ניקולסון. חודש לאחר מכן רכשה "מטרו גולדווין מאייר" את הזכויות לסרט. ב-29 במרץ 2021 החלו צילומי הסרט באוסטרליה ובתאילנד.
משבר ספוטניק
איבו ואן דאם
איבו ואן דאם (בספרדית: Ivo Van Damme; 21 בפברואר 1954 – 29 בדצמבר 1976) היה אתלט בלגי, סגן אלוף אולימפי (מונטריאול 1976) בריצת 800 מטר ובריצת 1500 מטר, ואלוף אירופה באולם (מינכן 1976) בריצת 800 מטר.
ביוגרפיה.
ואן נולד וגדל בבריסל שבבלגיה. הוא שיחק כדורגל עד גיל 16, ולאחר מכן עבר לאתלטיקה. הפריצה שלו התרחשה בשנת 1976, כאשר סיים במקום הרביעי בריצת 800 מטר באליפות אירופה עד גיל 20.
סגן אלוף אירופה באולם בריצת 800 מטר.
באליפות אירופה באולם שנערכה בחודש מרץ בקטוביץ שבפולין זכה ואן דאם במדליית כסף בריצת 800 מטר בתוצאה של 1:50.1 דקות, אחרי גרהרד שטול מגרמניה המזרחית (1:49.8 דקות) ולפני ולדימיר פומורנייב מברית המועצות (1:50.2 דקות).
אלוף אירופה באולם בריצת 800 מטר.
באליפות אירופה באולם שנערכה בחודש פברואר במינכן שבגרמניה זכה ואן דאם במדליית זהב בריצת 800 מטר בתוצאה של 1:49.2 דקות, לפני יוזף שמיד מגרמניה המערבית (1:49.8 דקות) ומילובן סאביץ' מיוגוסלביה (1:49.9 דקות).
סגן אלוף אולימפי בריצות 800 מטר ו-1500 מטר.
באולימפיאדת מונטריאול שנערכה בחודש יולי במונטריאול שבקנדה זכה ואן דאם במדליית כסף בריצת 800 מטר בשיא אישי חדש של 1:43.86 דקות, אחרי אלברטו חואנטורנה מקובה שקבע שיא עולם (1:43.50 דקות) ולפני ריק ווליוטר מארצות הברית (1:44.12 דקות). הוא זכה במדליית כסף גם בריצת 1500 מטר בתוצאה של 3:39.27 דקות, אחרי ג'ון ווקר מניו זילנד (3:39.17 דקות) ולפני פול-היינץ ולמן מגרמניה המערבית (3:39.33 דקות).
מותו.
ב-29 בדצמבר 1976 מת ואן דאם בתאונת דרכים באורנז' שבצרפת, כאשר היה בדרכו לביתו ממרסיי.
גביע אוקיאניה לאומות 1998
גביע אוקיאניה לאומות 1998 היה הטורניר הרביעי של גביע אוקיאניה לאומות. הטורניר התקיים בעיר בריזבן שבאוסטרליה. בטורניר השתתפו שש נבחרות, שחולקו לשני בתים. שתי המדורגות ראשונות בכל בית העפילו לשלב הפלייאוף.
נבחרת ניו זילנד זכתה בתואר בפעם השנייה בתולדותיה אחרי שגברה 1–0 במשחק הגמר על המארחת. בעקבות הזכייה, זכתה ניו זילנד לייצג את התאחדות אוקיאניה בגביע הקונפדרציות 1999.
מוקדמות.
טרם הטורניר, שתי הנבחרות המובילות בדירוג פיפ"א מתוך 12 הנבחרות החברות בקונפדרציית הכדורגל של אוקיאניה היו ו, והן העפילו אוטומטית לטורניר הגמר. יתר הנבחרות שיחקו בטורנירי גביע מלנזיה וגביע פולינזיה, ושתי המוליכות מכל טורניר העפילו לטורניר הגמר והשלימו את תמונת שש הנבחרות.
גביע מלנזיה 1998.
הטורניר התקיים בעיר אספיריטו סנטו שבונואטו. העפילה מהמקום הראשון בטבלת הבית, והנבחרת המארחת העפילה מהמקום השני אל טורניר הגמר.
גביע פולינזיה 1998.
הטורניר התקיים באיי קוק. העפילה מהמקום הראשון במאזן מושלם של ארבעה ניצחונות, ואיתה העפילה הנבחרת המארחת, .
שלב הגמר.
שש הנבחרות שהעפילו לטורניר הגמר חולקו לשני בתים בני שלוש נבחרות כל אחד. בשלב זה נפגשו הנבחרות ביניהן בסיבוב אחד. בתום שלב הבתים, המשיכו שתי המובילות בכל בית אל חצי גמר הטורניר, ששוחק במתכונת של משחק בודד. המנצחות המשיכו למשחק הגמר, והמפסידות התמודדו ביניהן על המקום השלישי.
כל משחקי הטורניר נערכו בלאנג פארק שבבריזבן.
רובע אל-ח'אלי
רֻבּע אל-ח'אלי (בערבית: الربع الخالي, "הרובע הריק") הוא אזור מדברי בדרום חצי האי ערב המהווה חלק מן המדבר הערבי ונחשב לימת החולות ("erg") הרציפה הגדולה בעולם.
רובּע אל-ח'אלי משתרע על שטח של כ-600 אלף קמ"ר. רובו בגבולות ערב הסעודית ומיעוטו בתימן, עומאן ואיחוד האמירויות הערביות. האזור דמוי מלבן שאורכו כ-1200 ק"מ ורוחבו כ-500 ק"מ. גובהו במערב מגיע לכ-600 מ' מעל פני הים והוא משתפל כלפי מזרח עד לגובה של כ-180 מ'. מדבר רובּע אל-ח'אלי שוכן באגן גאולוגי סדימנטרי , הנתון בתוך הלוח הערבי, ופניו ברובם מכוסים בחוליות.
רובּע אל-ח'אלי הוא מהאזורים הצחיחים ביותר בעולם ואינו מיושב, הוא אף לא נחקר במלואו. המסעות המתועדים הראשונים של בני אירופה בתוככי רובּע אל-ח'אלי היו אלה של ברטרם תומאס ב-1930 ושל סנט ג'ון פילבי ב-1932. וילפרד תסינגר (1910–2003) חצה את האזור פעמיים בשנים 1945–1950 ופרסם את רשמיו בספרו מ-1959 "חולות ערב" . חציית מדבר רובּע אל-ח'אלי היא אתגר לספורטאים ולהרפתקנים המנסים לעבור בו בהליכה, ללא תמיכה חיצונית ובמשך זמן קצר ככל האפשר.
מעריכים שטמונים ברובּע אל-ח'אלי מרבצי נפט וגז אדירים. ב-1948 התגלה בחלקו הצפון-מזרחי שדה הנפט הנחשב לגדול בעולם – שדה גוואר. שדות נפט וגז משמעותיים נמצאים בדרום-מזרח האזור בגבולות עומאן ואיחוד האמירויות, בהם שדה שייבה .
דילן פן
דילן פרנסס פן (באנגלית: Dylan Frances Penn נולדה; ב-13 באפריל 1991) היא שחקנית ודוגמנית אמריקאית. היא בתם של השחקן והבמאי שון פן והשחקנית רובין רייט.
ביוגרפיה.
פן נולדה ב-13 באפריל 1991 בלוס אנג'לס, קליפורניה לשחקן-במאי שון פן ולשחקנית רובין רייט. רייט ויתרה על תפקידה של העלמה מריאן בסרט עקב הריונה עם דילן. פן גדלה ברוס, עיירה במחוז מרין, קליפורניה. יש לה אח צעיר בשם הופר פן שגם הוא שחקן ודוגמן. סבה מצד אביה ליאו פן הוא ממוצא רוסי-יהודי וליטאי-יהודי, ואילו סבתה מצד אביה איילין ריאן היא קתולית וממוצא אירי ואיטלקי.
היא למדה באקדמיית מרין, ונשרה מאוניברסיטת דרום קליפורניה לאחר סמסטר אחד. היא בילתה זמן רב בעיר ניו יורק. נישואיהם של הוריה הסתיימו בשנת -2010. לפני הדוגמנות, פן עבדה במשלוחי פיצות, כמלצרית וכעורכת תסריטים עצמאית. היא עבדה גם בניו יורק כמארחת במסעדות וכמתמחה במשרד פרסום.
קריירה.